ՀԻՄՆԱՎՈՐՈՒՄ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

	1.   Իրավական ակտի նպատակը
	 Սույն նախագծի ընդունման նպատակն է ապահովել ՀՀ 2026 թվականի պետական բյուջեի 1049 «Ճանապարհային ցանցի բարելավում» ծրագրի 21020 միջոցառման կատարումը։

	2. Կարգավորման հարաբերությունների ներկա վիճակը և առկա խնդիրները
	 ՀՀ 2026 թվականի պետական բյուջեի 1049 «Ճանապարհային ցանցի բարելավում» ծրագրի 21020 «Պետական նշանակության ավտոճանապարհների միջին նորոգում» միջոցառման  շրջանակներում՝ ղեկավարվելով «Գնումների մասին» օրենքի 15-րդ հոդվածի 6-րդ մասի պահանջներով, ՀՀ տարածքային կառավարման և ենթակառուցվածների նախարարության կողմից կազմակերպվել են թվով 10 ճանապարհահատվածների միջին նորոգման աշխատանքների գնման ընթացակարգեր։ Ներկայում պայմանագրերի ֆինանսավորման համար անհրաժեշտ է Նախարարությանը հատկացնել 3,720,213․0 հազար դրամ, որից 3,616,401․9 հազար դրամը միջոցառման ՀՀ կառավարության տողից, իսկ 103,811․9 հազար դրամը 1049/21001 միջոցառման ՀՀ կառավարության տողից։ Միջին նորոգման ենթակա ճանապարհահատվածների ընդհանուր երկարությունը կազմում է 76,424 կմ (ճանապարհահատվածների վերաբերյալ տվյալները կցվում են)։

     3. Լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.
Նախագիծը 2026 թվականի պետական բյուջեում լրացուցիչ ֆինանսական միջոցների անհրաժեշտություն և պետական բյուջեի եկամուտներում և ծախսերում փոփոխություններ չի առաջացնում:

4․ Նախագծի մշակման գործընթացում ներգրավված ինստիտուտները և անձինք
Նախագիծը մշակվել է ՀՀ տարածքային կառավարման և ենթակառուցվածքների նախարարության կողմից։
5. Նախագծի ընդունման առնչությամբ ընդունվելիք այլ իրավական ակտերի կամ դրանց ընդունման անհրաժեշտության բացակայության մասին
Որոշման նախագծի ընդունմամբ այլ իրավական ակտերում փոփոխություններ և/կամ լրացումներ կատարելու անհրաժեշտություն չկա:
6. Ակնկալվող արդյունք
Նախագծի ընդունմամբ կբարելավի 76,424 կմ ճանապարհների վիճակը։

7. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.

        Սույն նախագծի ընդունումը կնպաստի ՀՀ կառավարության 2021-2026թթ. ծրագրի 3-րդ բաժնի 3.2 կետով նախատեսված ճանապարհաշինության զարգացման ոլորտում ՀՀ կառավարության հետևյալ ռազմավարական խնդիրների իրագործմանը՝ այն է միջպետական, հանրապետական նշանակության ավտոմոբիլային ճանապարհային ցանցի նորոգում, հիմնանորոգում և որակի շարունակական բարձրացում, ինչի շնորհիվ տարեկան կունենանք շուրջ 500 կմ վերանորոգված ճանապարհ։

